Тәлібтер: "Ұшақтар мен тікұшақтарды қайтарыңдар"
"Тәлібтер: "Ұшақтар мен тікұшақтарды қайтарыңдар"" | "https://abai.kz/post/155504"
TITLE: Тәлібтер: "Ұшақтар мен тікұшақтарды қайтарыңдар"
URL: https://abai.kz/post/155504
META: "Тәлібтер: "Ұшақтар мен тікұшақтарды қайтарыңдар"" | "https://abai.kz/post/155504"
DATE: 08.08.2022
AUTHOR(s): Abai.kz
TOTAL WORDS: 109
TEXT: 8 тамызда тәлібтер Өзбекстан мен Тәжікстанға бұрынғы ауған үкіметінің ұшақтары мен тікұшақтарын қайтаруды өтінді. Бұл туралы TOLOnews хабарлады. «Тікұшақтар – ауған халқының меншігі. Оларды Ауғанстанның қазіргі үкіметіне, яғни Қорғаныс министрлігіне қайтару керек», - деді Талибанның өкілі. «Кейбір сарапшылар Талибан үкіметін халықаралық қауымдастық мойындамайынша, тікұшақтарды алу мүмкін емес деп санайды. Тікұшақтарға келетін болсақ, мен бұл тікұшақтардың құжаттамасы Ауғанстанға қатысты екеніне сенімді емеспін. Екінші мәселе – ешбір ел мойындамайтын Талибан үкіметінің мәселесі бар», – дейді бұрынғы ауған дипломаты Фахим Кохдамани. Ауғанстан билігі тәлібтердің қолына өткенде, бұрынғы ауған үкіметінің әскерилері 22 ұшақ пен 24 тікұшақ арқылы Өзбекстан және Тәжікстан аумағына өтіп кеткен болатын. Сол кезеңнен бастап тәлібтер оларды қайтаруды сұрап келеді. Abai.kz
